Príloha č. 4 Výzvy na predkladanie ponúk

**Zmluva o vytvorení a dodaní softvéru a dodaní súvisiaceho hardvéru**

**uzatvorená podľa § 269 ods. 2 a**

**nasl. zákona č. 513/1991 Zb. Obchodného zákonníka**

**v znení neskorších predpisov (ďalej len „Obchodný zákonník“)**

**(ďalej len „Zmluva“)**

**Článok I.**

**ZMLUVNÉ STRANY**

Dodávateľ: *.................................................... (doplní uchádzač)*

Sídlo: *.................................................... (doplní uchádzač)*

Zastúpený: *.................................................... (doplní uchádzač)*

IČO: *.................................................... (doplní uchádzač)*

DIČ: *.................................................... (doplní uchádzač)*

IČ DPH: *.................................................... (doplní uchádzač)*

IBAN: *.................................................... (doplní uchádzač)*

SWIFT: *.................................................... (doplní uchádzač)*

Osoba

oprávnená rokovať

vo veciach zmluvných:  *.................................................... (doplní uchádzač)*

vo veciach technických a

organizačných: *.................................................... (doplní uchádzač)*

zapísaný v Obchodnom registri vedenom Okresným súdom ..., oddiel: ..., vložka č. ...

tel.:

E-mail: *.................................................... (doplní uchádzač)*

(ďalej len „Dodávateľ“ v príslušnom gramatickom tvare)

a

Objednávateľ:

Obchodné meno (názov): CHARVÁT STROJÁRNE , a.s.

Sídlo: Duklianska 21, 085 01 Bardejov, Slovenská republika

Štatutárny orgán: JUDr. Ing. Jiří Charvát , predseda predstavenstva

Michaela Mikitová ,člen predstavenstva

Ing. Pavol Klimek ,člen predstavenstva

Zapísaný v: Obchodný register Okresného súdu Prešov Odd.: Sa,

vl. č.: 10319/P

IČO: 36387576

DIČ: 2020120399

IČ DPH: SK2020120399

Tel: +421-54-4867 110

Osoby oprávnené rokovať vo veciach:

zmluvných: Ing. Pavol Klimek, výkonný riaditeľ, člen predstavenstva

Michaela Mikitová ,člen predstavenstva

technických: Ing. Vladimír Lastivka

Bankové spojenie: Citibank Europe plc., pobočka zahraničnej banky,

Mlynské nivy 43, 82501 Bratislava

Číslo účtu vo formáte IBAN: SK07 8130 0000 0021 1088 0001

SWIFT: CITISKBA

(ďalej len „objednávateľ“ v príslušnom gramatickom tvare)

(ďalej Dodávateľ a Objednávateľ spoločne „zmluvné strany“ alebo aj „strany“ v príslušnom gramatickom tvare a jednotlivo „zmluvná strana“ alebo aj „strana“ v príslušnom gramatickom tvare).

**Článok II**

**PREDMET ZMLUVY**

2.1. Predmetom tejto Zmluvy je záväzok Dodávateľa vyrobiť a dodať Objednávateľovi za dojednanú

cenu riešenie pre Monitorovanie CNC obrábacích strojov pozostávajúce z aplikácie (SW) podľa technickej špecifikácie uvedenej v prílohe č. 1 tejto Zmluvy (ďalej len „Softvér“) a zároveň dodať Objednávateľovi súvisiaci hardvér (HW) / podľa technickej špecifikácie uvedenej v prílohe č. 1 tejto Zmluvy.

2.2. Objednávateľ sa na základe tejto Zmluvy zaväzuje riadne a včas dodaný Softvér a hardvér prevziať a

zaplatiť zaň Dodávateľovi cenu dojednanú podľa článku V. tejto Zmluvy.

2.3.Dodávateľ prehlasuje, že mu je zrejmý zámer Objednávateľa a požiadavky Objednávateľa tak, ako sú uvedené v tejto Zmluve a jej prílohách, sú splniteľné a realizovateľné. Dodávateľ zároveň vyhlasuje, že je oprávnený a odborne spôsobilý dodať Softvér a hardvér podľa tejto Zmluvy.

**Článok III**

**DODANIE SOFTVÉRU A HARDVÉRU**

3.1. Dodávateľ prehlasuje, že sa oboznámil, starostlivo preveril a sú mu zrejmé všetky podmienky dodania predmetu zmluvy a tieto neobmedzene uznal. Dodávateľ prehlasuje, že všetky potrebné činnosti súvisiace so zhotovovaním Softvéru sú mu jasné a bez námietok známe a zároveň prehlasuje, že na základe svojich schopností je plne spôsobilý dodať Softvér riadne a včas, najmä kompletne a funkčne v súlade s touto Zmluvou, v stanovenom termíne, kvalite a kvantite. Zároveň je plne spôsobilý dodať riadne a včas v príslušnej kvalite a kvantite súvisiaci hardvér.

3.2. Dodávateľ sa zaväzuje dodať predmet zmluvy na svoje náklady a na svoje nebezpečenstvo.

3.3. Zmluvné strany sa dohodli na dodaní predmetu zmluvy v termíne do 6 mesiacov odo dňa vystavenia objednávky odberateľom. V prípade omeškania Dodávateľa s dodaním predmetu zmluvy v dohodnutom termíne má Objednávateľ právo na zľavu z ceny vo výške 0,02 % za každý aj začatý deň omeškania Dodávateľa s dodaním predmetu zmluvy.

3.4. Zmluvné strany sa dohodli, že Dodávateľ nie je v omeškaní s dodaním predmetu zmluvy po dobu, po

ktorú nemohol splniť svoju povinnosť súvisiacu s dodaním predmetu zmluvy z dôvodov na strane

Objednávateľa. V takomto prípade sa lehota dodania predlžuje o dobu omeškania Objednávateľa.

Takéto skutočnosti musia byť zaznamenané písomne a potvrdené oboma Zmluvnými stranami,

inak sa Dodávateľ dostáva do omeškania s dodaním predmetu zmluvy.

3.5. Dodávateľ je povinný odovzdať predmet zmluvy riadne a včas bez akýchkoľvek nedostatkov spolu so

všetkými súvisiacimi dokladmi podľa bodu 3.6. tohto článku Zmluvy, a to výhradne prostredníctvom písomného preberacieho protokolu, ktorý musí byť podpísaný poverenými zástupcami oboch Zmluvných strán. Ak Objednávateľ odmietne predmet zmluvy prevziať, oznámi túto skutočnosť spolu s dôvodmi, pre ktoré ho neprevzal Dodávateľovi, pričom sa v takomto prípade nedostáva do omeškania s jeho prevzatím.

3.6. Objednávateľ je oprávnený podľa vlastného uváženia začať užívať Softvér aj s drobnými vadami, ktoré sami osebe ani v spojení s inými nebránia a nesťažujú užívanie Softvéru Objednávateľom. Dodávateľ je povinný odstrániť tieto nedostatky riadne a včas, t. j. za podmienok a v lehotách oznámených Objednávateľom, v opačnom prípade má Objednávateľ právo odstrániť nedostatky sám alebo nechať ich odstrániť treťou osobou na náklady Dodávateľa.

3.7. Predmet zmluvy sa považuje za riadne odovzdaný a prevzatý Objednávateľom až dňom podpísania

preberacieho protokolu.

3.8. Zmluvné strany sa dohodli, že ak Dodávateľ pripraví predmet zmluvy na odovzdanie pred dohodnutým

termínom, Objednávateľ je oprávnený predmet zmluvy prevziať aj v skoršom ponúkanom termíne.

3.9. Dodávateľ sa zaväzuje odovzdať Objednávateľovi Softvér podľa tejto Zmluvy vyhotovený tak, aby mohol byť použitý na dohodnutý spôsob použitia, t.j. ako Monitorovanie CNC obrábacích zariadení obsahujúci dáta o stave a prevádzke CNC zariadení.

**Článok IV**

**POVINNOSTI OBJEDNÁVATEĽA**

4.1. Objednávateľ sa týmto tiež zaväzuje poskytnúť Dodávateľovi požadovanú súčinnosť v rozsahu potrebnom pre riadne a včasné dodanie predmetu zmluvy zo strany Dodávateľa.

4.2. Objednávateľ je povinný uhradiť cenu predmetu zmluvy v zmysle článku V. tejto Zmluvy.

**Článok V**

**CENA**

5.1. Zmluvné strany sa dohodli na cene za predmet zmluvy vo výške *.................................................(doplní uchádzač)*............. bez DPH (slovom: *................................................... (doplní uchádzač)*

5.2. Takto určená cena predmetu zmluvy, jej výška a spôsob jej určenia je pevná, nemenná a zahŕňa všetky

a akékoľvek náklady, ktoré Dodávateľ vynaloží pri plnení predmetu tejto Zmluvy a je platná a záväzná počas celej doby trvania tejto Zmluvy, pričom sa Zmluvné strany dohodli, že akékoľvek zmeny výšky odmeny podľa tohto článku Zmluvy možno uskutočniť len na základe písomného dodatku k tejto Zmluve podpísaného oboma Zmluvnými stranami.

5.3. Dodávateľovi bude poskytnutá zálohová platba vo výške 30% z ceny predmetu zmluvy na základe preddavkovej faktúry vystavenej dodávateľom do 14 dní od podpisu tejto zmluvy. Zostatok kúpnej ceny vo výške 70% bude dodávateľom fakturovaný do 14 dní od protokolárneho odovzdania predmetu zákazky, pričom podmienkou pre vystavenie faktúry Dodávateľom je okrem iného podpísanie preberacieho protokolu k predmetu zmluvy.

5.4.Zmluvné strany sa dohodli na lehote splatnosti faktúr 60 (šesťdesiat) dní odo dňa jej doručenia Dodávteľovi. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.

5.5. Ak faktúra vystavená Dodávateľom nebude obsahovať náležitosti určené všeobecne záväzným právnymi predpismi alebo dohodnuté touto Zmluvou, má Objednávateľ právo vrátiť ju Dodávateľovi na prepracovanie, prípadne doplnenie, a to všetko bez následkov omeškania. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry Objednávateľovi.

5.6. V prípade omeškania Objednávateľa s úhradou ceny predmetu zmluvy má Dodávateľ právo účtovať si

úrok z omeškania vo výške 0,02 % z dlžnej sumy za každý deň omeškania.

**Článok VI**

**ZÁRUKY**

6.1. Po prevzatí predmetu zmluvy Objednávateľom na základe preberacieho protokolu patrí Objednávateľovi právo na dôkladné otestovanie predmetu zmluvy, najmä jeho funkčnosti, kvality a úrovne zobrazenia aktuálnosti zobrazených informácií a ich usporiadania.

6.2. Objednávateľ a Dodávateľ sa dohodli na 10-dňovej skúšobnej dobe, ktorá začína plynúť dňom riadneho odovzdania predmetu zmluvy v ktorejkoľvek jeho fáze, a ktorá slúži Objednávateľovi na zistenie nedostatkov premetu zmluvy a ich oznámenie Dodávateľovi za účelom ich odstránenia.

6.3. Dodávateľ sa zaväzuje nedostatky a chyby zistené počas skúšobnej doby podľa článku 6.2 bezplatne na vlastné náklady a v čo najkratšom možnom čase odstrániť. Ak Dodávateľ zistené nedostatky a chyby neodstráni, Objednávateľ je oprávnený odstrániť ich sám, resp. dať ich odstrániť tretej osobe na náklady Dodávateľa.

6.4. Zásahom Objednávateľa do HW alebo SW predmetu zmluvy, bez vedomia dodávateľa počas záručnej doby, stráca objednávateľ práva vyplývajúce zo záruky.

6.5. Záručná doba na predmet zmluvy je 24 mesiacov. Záručná doba začína plynúť dňom nasledujúcim po uplynutí 10-dňovej skúšobnej doby, ktorej uplynutie Dodávateľ vyznačí v preberacom protokole.

6.6. V priebehu záručnej doby sa Dodávateľ zaväzuje odstrániť akékoľvek a všetky vady predmetu zmluvy zistené Objednávateľom a oznámené Dodávateľovi, a to prioritne a v objektívne najkratšom možnom čase, spravidla do 48 hodín od nahlásenia. Oznámenie vady môže byť odoslané e-mailom alebo telefonicky na kontaktné údaje Dodávateľa uvedené v záhlaví tejto Zmluvy.

**Článok VII**

**SUBDODÁVKY**

7.1. Predávajúci je oprávnený zveriť dodanie časti predmetu zmluvy tretej osobe (subdodávateľovi) iba v rozsahu uvedenom v Prílohe č. 2 tejto zmluvy. Pri dodaní časti predmetu zákazky prostredníctvom subdodávateľov je dodávateľ plne zodpovedný voči objednávateľovi za včasné a riadne dodanie, akoby ho dodával sám.

7.2. Subdodávateľ môže začať dodávanie časti predmetu zmluvy iba po písomnom odsúhlasení objednávateľom. V prípade, ak subdodávateľ začne dodávať časť predmetu bez súhlasu objednávateľa alebo napriek odmietnutiu subdodávateľa kupujúcim má objednávateľ právo prerušiť dodávanie, prípadne žiadať ich vrátenie na náklady predávajúceho. Predávajúci v takomto prípade nemá nárok na predĺženie času plnenia podľa tejto zmluvy, úhrady za takto dodané tovary a ani úhrady za ich odstránenie.

**Článok VIII.**

**ODSTÚPENIE OD ZMLUVY**

8.1. Objednávateľ môže odstúpiť od tejto Zmluvy najmä, avšak nie výlučne aj z nasledovných dôvodov na strane Dodávateľa, z ktorých každý sa považuje za podstatné porušenie tejto Zmluvy:

a) ak je Dodávateľ v omeškaní s dodaním predmetu zmluvy podľa tejto Zmluvy,

b) ak Dodávateľ neodstraňuje Objednávateľom oznámené vady predmetu zmluvy, ktoré sa objavili počas

zhotovovania predmetu zmluvy alebo pri odovzdávaní a preberaní predmetu zmluvy alebo počas záručnej doby.

8.2. Dodávateľ je oprávnený odstúpiť od tejto zmluvy, v prípade, že Objednávateľ nezaplatí dohodnutú kúpnu cenu v zmysle zmluvne dohodnutých platobných podmienok ani do 30 dní od uplynutia dojednanej lehoty splatnosti.

**Článok IX.**

**AUTORSKÉ PRÁVA A UDELENIE LICENCIE**

9.1. Dodávateľ prehlasuje, že je oprávnený a spôsobilý nakladať s majetkovou zložkou autorského práva ku Softvéru v celom rozsahu.

9.2. K vytvorenému softvérovému riešeniu, v zmysle Autorského zákona č. 185/2015 Z.z. (ďalej len „Autorský zákon“) ako k autorskému dielu, Dodávateľ udeľuje Objednávateľovi nevýhradnú licenciu oprávňujúcu Nadobúdateľa na používanie tohto softvéru pre svoju potrebu v rozsahu Autorského zákona na všestranné použitie v neobmedzenom rozsahu na území Slovenskej republiky, ako aj v zahraničí, a to na čas trvania majetkových autorských práv k Dielu (ďalej len „Licencia“).

9.3. V prípade, že v súvislosti s používaním Diela, si všeobecne záväzné právne predpisy, alebo právne či obchodné vzťahy Objednávateľa vyžiadajú udelenie súhlasu s takýmto používaním, sa Zhotoviteľ zaväzuje tento súhlas Objednávateľovi udeliť na jeho výzvu do 30 dní.

9.4. Rozmnožovanie softvéru môže objednávateľ vykonať iba v rozsahu práv, ktoré podľa Autorského zákona nemožno zmluvne vylúčiť.

9.5. Súhlas na používanie softvéru treťou osobou môže Objednávateľ udeliť len s predchádzajúcim písomným súhlasom Dodávateľa.

9.6. Licenciu oprávňujúcu na používanie Diela (softvérového riešenia) môže Nadobúdateľ postúpiť len s predchádzajúcim písomným súhlasom Poskytovateľa.

9.7. Objednávateľovi sa zakazuje nepovolené poskytnutie licencií dodaného softvéru inej osobe.

9.8. Nadobúdateľovi nebudú odovzdané zdrojové kódy softvéru.

9.9. Licencia oprávňujúca používanie softvérového riešenia je udelená Nadobúdateľovi dňom nadobudnutia účinnosti Zmluvy a to na dobu určitú do doby zaplatenia celej ceny za dielo. Po zapletení celej ceny za dielo udeľuje Nadobúdateľ licenciu na dobu neurčitú.

**Článok X**

**ZÁVEREČNÉ USTANOVENIA**

10.1. Dodávateľ je povinný strpieť výkon kontroly/auditu súvisiaceho s dodávanými službami overovania súvisiaceho s dodávaným predmetom zmluvy oprávnenými osobami zo strany poskytovateľa nenávratného finančného príspevku kedykoľvek počas platnosti a účinnosti Zmluvy o poskytnutí NFP uzatvorenou medzi Objednávateľom a poskytovateľom NFP a poskytnúť im všetku potrebnú súčinnosť. Oprávnené osoby na výkon kontroly, resp. auditu overovania na mieste sú najmä:

1. Poskytovateľ a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu ,

e) Splnomocnení zástupcovia Európskej komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.

10.2. Zmluvu možno meniť iba dohodou Zmluvných strán vo forme písomných a číslovaných dodatkov podpísaných oboma Zmluvnými stranami.

10.3. Práva a povinnosti Objednávateľa a Dodávateľa, pokiaľ nie sú stanovené touto Zmluvou, sa riadia sa Obchodným zákonníkom a ostatnými príslušnými všeobecne záväznými právnymi predpismi.

10.4. Táto Zmluva je záväzná aj pre právnych nástupcov Zmluvných strán.

10.5. V prípade, ak ktorékoľvek ustanovenia tejto Zmluvy je alebo sa stane neplatným alebo neúčinným, nebude to mať vplyv na platnosť a účinnosť ostatných ustanovení Zmluvy. Neplatné alebo neúčinné ustanovenie Zmluvy sa nahradí iným, platným a účinným ustanovením, ktoré sa bude svojim významom čo najviac približovať neplatnému alebo neúčinnému ustanoveniu.

10.6. Táto zmluva nadobúda platnosť a účinnosť dňom jej podpísania oprávnenými zástupcami oboch zmluvných strán.

10.7. Neoddeliteľnou súčasťou tejto Zmluvy je technická špecifikácia predmetu zmluvy tvoriaca jej Prílohu č. 1, ktorá je zároveň cenovou ponukou a zoznam subdodávateľov tvoriaci Prílohu č.2.

10.8. Táto zmluva je vyhotovená v 4 (štyroch) vyhotoveniach, z ktorých po jej podpísaní obdrží Dodávateľ 2 (dve) vyhotovenia a Objednávateľ obdrží po 2 (dve) vyhotovenia.

10.9. Zmluvné strany svojim podpisom potvrdzujú, že si túto Zmluvu prečítali a súhlasia s jej obsahom, ktorý zodpovedá ich slobodnej a vážnej vôli. Ďalej potvrdzujú, že táto Zmluva nebola podpísaná pod nátlakom alebo za nápadne nevýhodných podmienok.

V Bardejove, dňa ...................... V ...................., dňa ......................

Za Objednávateľa: Za Dodávateľa:

**Príloha č. 2**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |